Kanada va AQSh rahbarlari hamkorlikni kengaytirmoqchi
AQSh rahbari Donald Tramp Kanada Bosh vaziri Jastin Trudo bilan ilk bor uchrashib, uni Oq uyda mehmon qildi.
VIDEO (inglizcha): VIDEO (inglizcha): Tramp Kanada, Meksika va AQSh orasida 1994-yilda imzolangan erkin savdo bitimini bekor qilmoqchi. Ottava bunga qarshi. Kanada eksportining 75 foizi Amerikaga keladi, Amerika eksportining 18 foizi desa Kanadaga yo'l oladi. Oq uy nazarida qo'shni davlat ko'proq mahsulot sotib olishi kerak. Bugungi uchrashuv, deydi rasmiylar, rahbarlar bir-birini tanib, muloqotni yo'lga qo'yishi va oradagi dolzarb masalalar haqida muzokara boshlashi uchun imkoniyat. Asosiy maqsad shu, deydi diplomatlar. AQSh 300 milliondan oshiq aholiga ega va dunyodagi eng katta iqtisodiy tizim. Kanada aholisi Amerikanikidan 10 barobar kam, iqtisodi ham shunga yarasha. Biroq umuman olganda, Kanada iqtisodiyoti 1,5 trillion dollarga teng bo'lib, Katta Yettilikka kiradi. AQSh va Kanada davlatlar sifatida vujudga kelganidan beri do'stona va yaqin aloqaga ega va namunali qo'shnilardir, deya eslatadi arboblar. VIDEO (inglizcha): VIDEO (inglizcha):